که تاسو د نړیوال خوندیتوب لپاره اپلای کوئ، نو نوي قوانین شته ځکه آیرلینډ د 2026 د جون پر 12مه نېټه باندې د نړیوال خوندیتوب قانون بدل کړ. 
پر دې پوهېدل مهم دي چې ایا تاسو د نړیوال خوندیتوب لپاره غوښتنلیک سپارلی دی، یعنې د 2026 د جون له 12مې نېټې راهیسې.
1. تاسو د حقوقي سلا مشورې حق لرئ؛ 
2. دغه راز حق لرئ چئ د حقوقي مرستې لپاره اپلای وکړئ.
دا دواړه د حقوقي مرستې بورډ (Legal Aid Board) لخوا چمتو کېږي.  
حقوقي سلا مشوره څه ده؟ 
حقوقي سلا مشوره تاسو ته ستاسو د غوښتنلیک لپاره د ازموینې پروسیجرونو په اړه عمومي معلومات او لارښوونې درکوي.
دا د معاینې پروسې په جریان کې ستاسو د حقونو او مکلفیتونو په اړه لارښوونه او د نړیوال خوندیتوب لپاره د لیکلي غوښتنلیک بشپړولو لارښوونه هم درکوي.
حقوقي سلا مشوره حقوقي لارښوونې نه دي. 
که زه حقوقي سپارښتنې غواړم، نو؟ 
په حقوقي مرسته (Legal Aid) کې حقوقي لارښوونې (Legal Advice) او حقوقي استازیتوب (Legal Representation) هم شامل دی. 
د حقوقي لارښوونو ترلاسه کولو لپاره کولی شئ د حقوقي مرستې لپاره غوښتنلیک وسپارئ. 
تاسو کولی شئ د حقوقي سلا مشورې غوښتنه وکړئ ترڅو د غوښتنلیک په پروسه کې درسره مرسته وکړي، او د مرکې پروسې لپاره چمتووالی کې مو مرسته وکړي.
په حقوقي مرسته کې حقوقي استازیتوب هم شامل دی، که تاسو د نړیوال خوندیتوب لپاره د خپل غوښتنلیک په اړه منفي پرېکړه ترلاسه کړئ او غواړئ چې پر هغه پریکړه باندې تجدیدنظر وکړئ.
څنګه د حقوقي مرستې لپاره اپلای وکړم؟ 
تاسو کولی شئ د نړیوال خوندیتوب غوښتنلیک پروسې په ټولو پړاوونو کې د حقوقي مرستې لپاره غوښتنلیک ورکړئ.
د حقوقي مرستې لپاره د اپلای کولو په موخه لاندې کارونه کولی شئ: 
1. د حقوقي مرستې لپاره د حقوقي مرستې بورډ د Citywest د حقوقي سلا مشورې خدمت (Legal Aid Board Citywest Legal Counselling Service) ته غوښتنلیک وسپارئ، چې په Citywest د پذیرایۍ مرکز (Citywest Reception Centre) کې موقعیت لري چې تاسو پکې د نړیوال خوندیتوب لپاره خپل غوښتنلیک ورکوئ یا
2. د حقوقي مرستې بورډ د نړیوال خوندیتوب د قانون مرکزونو (Legal Aid Board International Protection Law Centres) سره اړیکه ونیسئ. 
د حقوقي مرستې بورډ د نړیوال خوندیتوب د قانون مرکزونو د اړیکو جزیاتو پیدا کولو لپاره د حقوقي مرستر بورډ وېبسایټ ته لاړ شئ. 
